Romlejren
Romlejren, Rom Flygtningelejr, tidligere flygtningelejr ved Rom by syd for Lemvig, oprettet 1945, nedlagt 1950. Lejren blev anlagt på den tidligere tyske militære flyveplads ved Rom - nu Lemvig Flyveplads - og husede på sit højeste i 1946 ca. 9000 flygtninge fra især Øst-Prøjsen og Danzig, deriblandt ca. 3600 børn under 15 år.
Flygtningene måtte ikke deltage i det omgivende samfund, og lejren var omgivet af pigtrådshegn og bevogtet af bevæbnede CB-betjente. Der var forbud mod, at danske borgere havde kontakt med flygtningene, og overtrædelse straffedes hårdt. De sidste flygtninge forlod lejren i februar 1948, barakkerne blev fjernet, og området blev atter brugt som flyveplads.